શહેરમાં વિવિધ ઑથોરિટીઝ તથા યુટિલિટીઝ કંપનીઓએ એક હજાર જેટલા રસ્તાઓ ખોદી નાખ્યા છે. જો આ રસ્તાઓને સમયસર પૂરવામાં નહીં આવે તો આ વર્ષે પણ મુંબઈગરાઓની હાલત બગડવાની છે. ચોમાસા પહેલાં લેવામાં આવેલી બેઠકમાં આ માહિતી બહાર આવી છે. MMRDA, મ્હાડા, પબ્લિક વર્ક્સ ડિપાર્ટમેન્ટ (PWD), ટેલિફોન નિગમ, ગૅસ, વીજળી કંપનીઓ, ગટર તથા પાણીની પાઇપલાઇનના રિપેરિંગ માટે એક હજાર રસ્તાઓ ખોદવામાં આવ્યા છે. તમામ રસ્તાઓને ૨૦ મે સુધી પૂરી કાઢવા માટેની તાકીદ કરવામાં આવી છે. અત્યારે તો આ બાબતે બાંહેધરી આપવામાં આવી છે. જોકે એપ્રિલ મહિનામાં વધુ એક બેઠક કરીને સ્થિતિ જાણવાનો પ્રયાસ કરવામાં આવશે. વળી રસ્તો સમથળ ન કરનારા વિરુદ્ધ કાર્યવાહી પણ કરવામાં આવશે.